વડાપ્રધાન નરેન્દ્ર મોદી હાલ મ્યાનમારની મુલાકાતે છે. મ્યાનમારમાં પીએમ મોદીએ સ્ટેટ કાઉન્સેલર આંગ સાન સૂ કી સાથે મુલાકાત કરી હતી અને બંને નેતાઓ વચ્ચે ડેલિગેશન સ્તરની બેઠક પણ થઇ હતી. જે પછી પીએમ મોદી અને આંગ સાન સૂ કીએ પત્રકાર પરિષદનું સંબોધન કર્યું હતું. અહીં નરેન્દ્ર મોદીએ આંગ સાન સૂ કીના વખાણ કરતાં કહ્યું કે, શાંતિની સ્થાપના માટે તમે જે ઉમદા પ્રયાસો કર્યા અને હિંમત દાખવી એ માટે હું તમને અભિનંદન પાઠવું છું. આ પરિષદમાં પીએમ મોદીએ રોહિંગ્યા મુસલમાનોના મુદ્દે નામ લીધા વિના જ પોતાનો મુદ્દો રજૂ કર્યો હતો.